《元宵》
明代·袁宗道

独倚寒檐看明月，月穿冻枝射衣白。火弹捎天聋吒吒，猛省今夕是元夕。

六衢今日人如蚁，到处筒花吐金蕊。三更烟灭游人归，月洗天街净如水。

筒花开谢何匆亟，马上看花人叹息。不知花笑看花人，转眼豪华也销歇。

白苏居士大耐酸，菜盂粥椀坐团圞。木檠瓦缸光烂烂，不须更买彩灯看。

作者简介：（1560—1600）荆州府公安人，字伯修。万历十四年会试第一。授编修，官终右庶子。时王世贞、李攀龙主文坛，复古摹拟之风极盛，宗道与弟袁宏道、袁中道力排其说。推崇白居易、苏轼，因名其斋为白苏斋。为文崇尚本色，时称公安体。有《白苏斋类稿》。